EkBass/fiwiki-20250220-pages-articles huggingface dataset:
Yleinen kansankokous (Jemen)

Yleinen kansankokous (arabiaksi: المؤتمر الشعبي العام ‎; Al-Mo'tamar Ash- Sha'abiy Al-'Aam) on jemeniläinen puolue. Vuoden 2003 parlamenttivaaleissa se oli diktatuuri Jemenin suurin puolue. Vaaleja ei ole järjestetty sen jälkeen. Puolueen puheenjohtajana on 7. tammikuuta 2018 lähtien toiminut Sadek Amin Abu Raas. == Historia == Jemenin arabitasavallan presidentti Ali Abdullah Saleh perusti puolueen vuonna 1982 kootakseen kannattajansa puolueen avulla yhteen. Puolue yhdisti eri tavoin ajattelevia ihmisiä eri varallisuusluokista ja eri alueilta. Saleh toimi puolueen puheenjohtajana ja johtajana sekä Jemenin presidenttinä vuosikymmeniä. Kommunistisen Jemenin kansantasavallan ja Jemenin arabitasavallan vuoden 1990 yhdistymisen jälkeen Yleisen kansankokouksen välit Jemenin sosialistiseen puolueeseen huonontuivat vuodesta 1991 lähtien, kun sosialistisen puolueen kansanedustajia salamurhattiin. Ensimmäiset yhdistymisen jälkeiset parlamenttivaalit pidettiin vuonna 1993. Yleinen kansankokous oli suurin puolue. Se muodosti hallituksen konservatiivisen Islahin kanssa. Vuoden 2003 parlamenttivaaleissa Yleinen kansankokous oli suurin puolue. Se sai 238 kansanedustajaa 301-paikkaiseen parlamenttiin. Vuonna 2012 Saleh luopui presidentin virasta valtansa väärinkäyttöä vastustavien mielenosoitusten vuoksi, mutta jatkoi puolueen puheenjohtajana. Puheenjohtaja Saleh liittoutui hänen yksinvaltaisuuttaan aiemmin vastustaneiden Jumalan puolustajiin (hutheihin) kuuluvien kapinallisten kanssa Jemenin sisällissodassa. Joulukuussa 2017 Saleh sanoi olevansa valmis neuvottelemaan Saudi-Arabian liittouman kanssa. Littouma on pommittanut Jemeniä yli puolitoista vuotta estänyt saarrolla avustuskuljetukset miljoonille ihmisille. Saleh sanoi tukevansa syrjäytetyn presidentti Hadin hallintoa. Ilmoituksen jälkeen kapinalliset syyttivät Salehia juonittelusta ja pääkaupunki Sanaassa syntyi taisteluja kapinallisten ja keskushallituksen sotilaiden välille. 4. joulukuuta 2017 Salehin kimppuun hyökättiin Sanaan ulkopuolella ampumalla hänen autoaan tuliaseilla ja singolla. Saleh kuoli huthikapinallisten tarkka-ampujan ampumana. Uudeksi puheenjohtajaksi valittiin 7. tammikuuta 2018 maatalousministerinä aiemmin toiminut varapuheenjohtaja Sadek Amin Abu Raas. == Lähteet == Luokka:Jemenin puolueet
Ana Jara

Ethel Ana del Rosario Jara Velásquez (s. 11. toukokuuta 1968) on perulainen juristi ja poliitikko, joka oli Perun pääministeri 22. heinäkuuta 2014 - 2. huhtikuuta 2015.http://www.politicosperu.com/biografia-de-ana-jara/ Hän joutui eroamaan hävittyään luottamusäänestyksen, kun paljastui, että Perun salainen poliisi oli kerännyt tietoa maan johtohenkilöistä. == Lähteet == == Aiheesta muualla == Luokka:Perun pääministerit Luokka:Vuonna 1968 syntyneet Luokka:Elävät henkilöt
Nzinga (kuningatar)

Nzinga (myös Jinga tai Nzingha) oli Ndongon ja Matamban kuningatar nykyisen Angolan alueella. Hän johti vastarintaa tuolloin alueella valtaansa levittäneitä portugalilaisia vastaan. ==Elämäkerta== Nzinga syntyi vuoden 1582 paikkeilla ja hänen isänsä Kiluanji oli mbundujen Ndongon ja Matamban kuningaskuntien hallitsija Malanjen ylängöllä nykyisen Angolan alueella. Kiluanji menetti kruununsa avioliiton ulkopuolella syntyneelle pojalleen Mbandille. Mbandi karkotti Nzingan, joka olisi saattanut muodostaa uhan hänen vallalleen. Mbandi tuli toisiin ajatuksiin Portugalin alettua levittää valtaansa Malanjen ylängöllä. Hän kutsui siskonsa takaisin maanpaosta ja vuonna 1622 Nzinga lähti Luandaan neuvottelemaan portugalilaisten kanssa. Hänen onnistuikin saada portugalilaiset tunnustamaan Ndongon kuningaskunnan itsenäisyys ja vastavuoroisesti Ndongo vapautti aikaisemmin vangeiksi otetut portugalilaiset, sekä takasi kuningaskunnan tukevan alueen kaupankulkua. Nzinga kääntyi poliittisista syistä myös kristinuskoon, ottaen nimen Dona Anna de Sousa tai Souza. Nzingan portugalilaisten kanssa solmima sopimus raukesi myöhemmin ja hänen veljestään ei ollut vastusta portugalilaisille. Tällöin Nzinga muodosti oman armeijansa imbangaloista ja alkoi järjestää hyökkäyksiä portugalilaisia vastaan. Hän liittoutui myös portugalilaisten vihollisen Alankomaiden kanssa. Alankomaiden sotaretkeä Angolassa johti Alankomaiden Länsi-Intian kauppakomppanian Pernambucon kuvernööri Johan Maurits Nassau- Siegen. Alankomalaiset valtasivat Luandan vuonna 1641 ja uhkasivat näin Portugalin orjakauppaa. Portugalilaiset tekivät vastaiskun Rio de Janeirosta ja kaupunki vallattiin takaisin vuonna 1648. Alankomaalaisten tappio oli suuri takaisku Nzingalle. Hän vältti jonkin aikaa suoraa toimintaa Portugalia vastaan, mutta häiritsi silti orjien vientiä Luandaan. Orjakaupan jatkumista haluavat portugalilaiset suostuivat rauhaan vuonna 1656. Heille annettiin kauppaan liittyneitä myönnytyksiä ja Nzinga kuoli 17. joulukuuta 1663. ==Lähteet== ==Aiheesta muualla== Luokka:Angolalaiset henkilöt Luokka:Hallitsijat Luokka:Vuonna 1582 syntyneet Luokka:Vuonna 1663 kuolleet
Aino Stolt-Järvinen

Aino Vilhelmiina Stolt-Järvinen (o.s. Aina Vilhelmina Stolt, vsta 1920 Aino Stolt-Järvinen; s. ) oli suomalainen, yli 50 vuotta kenkäkauppa-alalla toiminut nainen, joka työskenteli menestyksellisesti Tampereen Jalkinekauppa Oy:n toimitusjohtajana. Hänelle myönnettiin kauppaneuvoksen arvonimi tammikuussa 1963. Hänet valittiin myös Vuoden naiseksi (1964). Lapsena villiksi luonnehdittu Aina syntyi Helsingissä 1892 kuusilapsisen perheen nuorimpana lapsena. Ainan ollessa 13-vuotias hänen vanhempansa lähettivät tytön Pietarissa suomalaisia tuotteita siirtomaatavaraliikkeeseen myyneen kauppias-enon luo oppimaan myyjättäreksi. Hän aloitti vuonna 1905 juoksutyttönä. Aina oppi venäjän kielen sujuvasti ja kaupanteon taidon. Hän palasi Helsinkiin neljän vuoden kuluttua (1909), kun Pietarin ilmasto ja astma vaivasivat häntä. (Artikkeli on keskeneräinen) ==Lähteet== ==Aiheesta muualla== *Historiikki (helsinginyrittajanaiset.fi) Luokka:Suomalaiset yrittäjät Luokka:Kauppaneuvokset Luokka:Suomalaiset yritysjohtajat Luokka:Vuonna 1892 syntyneet Luokka:Vuonna 1968 kuolleet
Margaretha Sarlin-Wikström

Anna Edit Margaretha Sarlin-Wikström (s. 8. toukokuuta 1934 Helsinki) on suomalainen juristi, joka menestyksellisesti johti ja kasvatti Vantaan Kaivokselassa toimivaa Sarlin-osakeyhtiötä monipuolisemmaksi kansainväliseksi vientiyritykseksi toimiessaan yhtiön hallituksen johdossa (varapj/pj) vuosina 1980–2000. Hän syntyi suomalaiseen teollisuusyrittäjien sukuun. Hänen isoisänsä oli insinööri, kansanedustaja ja vuorineuvos Emil Sarlin (1875–1956) ja hänen isänsä oli diplomi-insinööri, vuorineuvos Erik Sarlin (1906–1975). Joulukuussa 1990 Margaretha Sarlin-Wikströmille myönnettiin kauppaneuvoksen arvonimi. ==Lähteet== Luokka:Suomalaiset juristit Luokka:Kauppaneuvokset Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Vuonna 1934 syntyneet Luokka:Elävät henkilöt
Dance You Off

Dance You Off on ruotsalaisen laulajan Benjamin Ingrosson esittämä kappale, jolla hän edusti Ruotsia vuoden 2018 Eurovision laulukilpailussa. Kappale sijoittui loppukilpailussa 7. sijalle, ja sai yhteensä 274 pistettä. Se sai eri maiden raadeilta huomattavasti enemmän pisteitä kuin puhelinäänestyksessä. Raatiäänestyksessä pisteitä kertyi 253, ja puhelinäänestyksessä vain 21. == Lähteet == Luokka:Ruotsin euroviisuedustuskappaleet Luokka:Vuoden 2018 euroviisuedustuskappaleet
I Won’t Break

I Won’t Break on venäläisen laulajan Julija Samoilovan esittämä kappale, jolla hän edusti Venäjää vuoden 2018 Eurovision laulukilpailussa. 29\. tammikuuta 2018 vahvistettiin, että Samoilova edustaa Venäjä vuoden 2018 Eurovision laulukilpailussa. Alun perin hänen piti edustaa Venäjää jo vuoden 2017 kilpailussa, mutta Venäjä vetäytyi kilpailusta. Samoilovan kappale ”I Won’t Break” julkaistiin 11. maaliskuuta 2018. Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista. == Lähteet == Luokka:Venäjän euroviisuedustuskappaleet Luokka:Vuoden 2018 euroviisuedustuskappaleet
Renault RE30

Renault RE30 on Formula 1 -auto, jolla Renault-talli kilpaili kausilla –. Autolla kilpailivat Alain Prost, René Arnoux ja Eddie Cheever. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus Renault Renault USW BRA ARG SMR BEL MON ESP FRA GBR GER AUT NED ITA CAN LVS rowspan="3" 54 rowspan="3" 3. Alain Prost Kesk. Kesk. 1 Kesk. 2 Kesk. 1 1 Kesk. 2 René Arnoux Kesk. 9 4 9 13 2 Kesk. Kesk. Kesk. Kesk. Renault Renault RSA BRA USW SMR BEL MON USE CAN NED GBR FRA GER AUT SUI ITA LVS rowspan="3" 62 rowspan="3" 3. Alain Prost 1 1 Kesk. Kesk. Kesk. 7 NC Kesk. Kesk. 6 2 Kesk. 8 2 Kesk. 4 René Arnoux 3 Kesk. Kesk. Kesk. Kesk. Kesk. 10 Kesk. Kesk. Kesk. 1 2 Kesk. 16 1 Kesk. Renault Renault BRA USW FRA SMR MON BEL USE CAN GBR GER AUT NED ITA EUR RSA rowspan="3" 79 rowspan="3" 2. Alain Prost 7 Eddie Cheever Kesk. 13 == Aiheesta muualla == R30
Akira Miyoshi

Akira Miyoshi (; 1933 – 4. lokakuuta 2013 Tokio, Japani) oli japanilainen säveltäjä. Hän aloitti pianonsoiton ja sävellyksen opiskelun kolmevuotiaana ja sai myös viulunsoiton opetusta Kozaburo Hirailta. Vuonna 1951 hän pääsi Tokion yliopistoon ranskalaista kirjallisuutta opiskelemaan. Hän voitti eri palkintoja jo 1950-luvulla; näiden joukossa oli Japanin musiikkikilpailun ensimmäinen palkinto sonaatista (1953). Vuosina 1955–1957 hän opiskeli Pariisin konservatoriossa. Hän sai vahvoja vaikutteita Henri Dutilleuxin tuotannosta.SMCQ: Akira Miyoshi Miyoshin sävellyksiin kuuluu enimmäkseen sinfonisia teoksia, kamarimusiikkia, lauluja ja kuoroteoksia. Miyoshi kuoli lokakuussa 2013 sydänongelmiin. == Lähteet == Luokka:Japanilaiset säveltäjät Luokka:Vuonna 1933 syntyneet Luokka:Vuonna 2013 kuolleet
Vittorio Giannini

Vittorio Giannini (19. lokakuuta 1903 Philadelphia, Pennsylvania – 28. marraskuuta 1966 New York, New York) oli yhdysvaltalainen säveltäjä. Hän syntyi ammattimuusikoiden perheeseen ja pääsi suorittamaan neljävuotisia opintoja Milanon Verdi-konservatorioon yhdeksän vuoden iässä. Myöhemmin Giannini opiskeli Juilliard Schoolissa pääasiassa Rubin Goldmarkin johdolla. Richard Strauss antoi 1930-luvulla tunnustusta Gianninin oopperoille Lucedia ja The Scarlet Letter.AllMusic: Vittorio Giannini Myöhemmin Giannini sävelsi muun muassa seitsemän sinfoniaa, toistakymmentä oopperaa ja musiikkia puhallinorkesterille. Etenkin puhallinorkesterille sävelletystä kolmannesta sinfoniasta tuli menestysteos. Gianninin tyyli kehittyi 1960-luvulla aiempaa dissonoivammaksi ja ilmaisultaan syvemmäksi. Hän opetti Juilliard Schoolissa, Manhattan School of Musicissa ja Curtis Institutessa. Oppilaisiin kuuluivat John Corigliano, Nicolas Flagello, David Amram ja Thomas Pasatieri. Giannini oli vuonna 1965 North Carolina School of the Artsin perustajajohtaja. Giannini kuoli sydänkohtaukseen 63-vuotiaana.Google-kirjat: Voices from the Wilderness: Six American Neo-Romantic Composers == Lähteet == Luokka:Yhdysvaltalaiset säveltäjät Luokka:Oopperasäveltäjät Luokka:Vuonna 1903 syntyneet Luokka:Vuonna 1966 kuolleet
Birger Käcklund

Birger Käcklund (6. toukokuuta 1930 Helsinki – 7. heinäkuuta 1991 Helsinki) oli suomalainen ulkoilureittien tarkastaja ja kunnallispoliitikko. Hän toimi sosialidemokraattien edustajana Helsingin kaupunginvaltuustossa vuosina 1988–1991. Käcklund työskenteli Helsingin kaupungin ulkoilureittien tarkastajana vuodesta 1988 aina kuolemaansa 1991 saakka. Kesäaikana hänen tehtäviinsä kuului pyöräillä päivittäin Helsingin pyöräteillä ja tarkastaa niiden kunto. Käcklund raportoi Helsingin kaupungin rakennusvirastolle muun muassa pyöräteillä olleista kuopista ja ilkivallan kohteiksi joutuneista opastinviitoista. Talvisin hän oli toimistossa suunnittelemassa pyöräilyreittejä. Ulkoilureittien tarkastajan virka perustettiin keväällä 1988 Käcklundia varten hänen riitaannuttuaan edellisessä tehtävässään Helsingin kiinteistöviraston asuntoasiain sihteerinä. Käcklundin työtoverina ollut sitoutumaton kaupunginvaltuutettu Leena Ilvonen oli tehnyt kaupunginvaltuustolle tasa-arvolain mahdollistaman hyvityskanteen, koska hänen palkkansa oli pienempi kuin Käcklundin. Johtavat virkamiehet päättivät tulehtuneen ilmapiirin vuoksi perustaa tuolloin SDP:n varavaltuutettuna toimineelle Käcklundille oman viran liikuntavirastoon. Se rahoitettiin jättämällä yksi Korkeasaaren eläintarhan vahtimestari palkkaamatta. Ilvosen nostama kanne kävi lopulta läpi kaikki oikeusasteet, ja vuonna 1992 Korkein oikeus kumosi Helsingin raastuvanoikeuden päätöksen hänelle maksettavista korvauksista. ”Zeke”-lempinimellä tunnettu Käcklund oli pyöräillyt työmatkansa Myllypurosta keskustaan jo vuodesta 1969 lähtien. Hän harrasti pyöräilyä myös vapaa-aikoinaan ja kävi Suomen lisäksi pyöräilemässä säännöllisesti Alankomaissa ja Tanskassa. Käcklund polki vuosittain noin 9 000 kilometriä. Kaupunginvaltustossa hän oli innokas pyöräilyn puolestapuhuja. Käcklundia pidettiin kunnalliselämän väriläiskänä, jolla oli syntyperäisen stadilaisen ja duunarin imago. Helsingin kaupunginvaltuustoon hänet valittiin ensimmäistä kertaa vuoden 1988 kunnallisvaaleissa. Aikaisemmin Käcklund oli yhden kauden varavaltuutettuna. Hän oli kuitenkin mukana sosialidemokraattien toiminnassa jo 1960-luvulta saakka. Vuonna 1983 Käcklund toimi aktiivisesti tuolloin ensimmäistä kertaa eduskuntaan valitun Paavo Lipposen tukijoukoissa. Hän oli myös Laajasalon sosialidemokraattisen paikallisyhdistyksen puheenjohtaja. Käcklund kuoli sairauskohtaukseen heinäkuussa 1991. Ulkoilureittien tarkastajan virkaa ei enää hänen jälkeensä täytetty. Vuonna 1999 Lapinlahden rannalla Hietaniemen hautausmaan reunaa kiertävä ulkoilutie nimettiin Käcklundin mukaan Birger Käcklundin raitiksi. Kaupungin nimistötoimikunta ehdotti hänelle omaa tietä Lapinlahteen jo vuonna 1995. == Lähteet == Luokka:Suomalaiset virkamiehet Luokka:Suomen Sosialidemokraattisen Puolueen poliitikot Luokka:Helsingin kaupunginvaltuutetut Luokka:Vuonna 1930 syntyneet Luokka:Vuonna 1991 kuolleet
Abelardo Quinteros

Abelardo Quinteros (s. 10. joulukuuta 1923 Valparaiso) on chileläinen säveltäjä, joka tunnetaan dodekafonisesta ja sarjallisesta tuotannostaan. Hän opiskeli sävellystä Santiagossa Pedro H. Allenden (1942–1948) ja Fré Focken (1949–1951) johdolla. Hän pääsi myös opiskelemaan Steinbauer-akatemiaan Wieniin, jossa hän perehtyi sarjallisuuteen Othmar Steinbauerin johdolla ja opiskeli myös laulamista Christal Kernin johdolla. Luokka:Chileläiset säveltäjät Luokka:Vuonna 1923 syntyneet Luokka:Mahdollisesti elävät henkilöt
Android TV

Android TV on mediasoittimille ja televisioille suunniteltu versio Android- käyttöjärjestelmästä. == Lähteet == Luokka:Android Luokka:Googlen ohjelmistot
Juha Seppo

Juha Voitto Seppo (3. helmikuuta 1939 Oulu – 29. tammikuuta 2018 Espoo) oli Helsingin yliopiston Suomen ja Skandinavian kirkkohistorian professori. Saatuaan pappisvihkimyksen Mikkelissä vuonna 1965 Seppo työskenteli aluksi Kymin seurakunnan virallisena apulaisena. Helsingin yliopiston palvelukseen hän siirtyi kirkkohistorian tp. assistentiksi vuonna 1968. Seppo toimi kirkkohistorian assistenttina vuosina 1969–1981, vs. apulaisprofessorina 1982–1986, yleisen kirkkohistorian vs. professorina 1987–1988, kirkkohistorian apulaisprofessorina 1988–1994 sekä Suomen ja Skandinavian kirkkohistorian professorina vuosina 1994–2000, jolloin hän jäi eläkkeelle. Yliopistovuosina valmistui myös Sepon väitöskirja Uskovien yhteisö vai valtiokirkko (1983). Akateemisen työnsä ohessa Seppo toimi myös merkittävissä luottamushenkilötehtävissä, joista mainittakoon Kirkko ja valtio -komitean sihteerin tehtävä (1972–1977), Suomen Ekumeenisen Neuvoston kirkko ja valtio -työryhmän jäsenyys (1995–2000) ja Uskonnonvapauskomitean varapuheenjohtajuus 1998–2001. Teologisen Aikakauskirjan päätoimittajana Seppo toimi vuosina 1991–1995. Vuonna 2016 arkkipiispa Kari Mäkinen luovutti Juha Sepolle Mikael Agricolan ristin. == Lähteet == Luokka:Suomalaiset teologit Luokka:Suomalaiset historioitsijat Luokka:Suomalaiset professorit Luokka:Vuonna 1939 syntyneet Luokka:Vuonna 2018 kuolleet
Viiltäjä (vuoden 1982 elokuva)

Viiltäjä (ital. Lo Squartatore di New York, engl. The New York Ripper) on italialainen, ohjaaja Lucio Fulcin ohjaama jännityselokuva vuodelta 1982. Elokuva luetaan yleensä ns. giallo-elokuviin. Elokuvan ajatuksena on siirtää kuuluisaan sarjamurhaajaan, Viiltäjä-Jackiin, liittyvä legenda 1980-luvun New Yorkiin. == Juoni == Fred Williams (Jack Hedley) on kivenkova komisario New Yorkin poliisivoimissa. Williams lähtee jahtaamaan kaupunkia piinaavaa sadistista sarjamurhaajaa. Sarjamurhaajaksi paljastuu naisia syvästi vihaava psykopaatti, joka käyttää Aku Ankka -maista ääntelyä keskustellessaan poliisin edustajien kanssa puhelimitse soittaessaan poliiseille ilkkuakseen uusimmista julmuuksistaan. Murhaaja käyttää työvälineinään kääntöveistä ja partaterää ja kohdistaa sadistisen vihansa lähinnä kauniina pitämiinsä nuorehkoihin naisiin. == Roolit == == Kohtelu Suomessa == Valtion elokuvatarkastamo määräsi elokuvalle vuonna 1982 ennakkotarkastuksessa ikärajan KK (Kokonaan Kielletty) eli elokuvaa ei saanut laillisesti Suomessa näyttää eikä levittää. Perusteena elokuvan raaistavuus ja epäsiveellisyys. Vuonna 1985 tarkastamo kuitenkin salli elokuvasta levitettäväksi rankasti leikatun (leikkauksia peräti noin 6 minuuttia) version ja senkin ikärajoituksella K18. == Lähteet == == Aiheesta muualla == * Rotten Tomatoes Luokka:Vuoden 1982 italialaiset elokuvat Luokka:Kokonaan kielletyt elokuvat Suomessa
Veittijärvi

Veittijärvi voi tarkoittaa seuraavia: * Veittijärvi, järvi Hattulassa * Veittijärvi, järvi Hämeenlinnassa * Veittijärvi, järvi Ylöjärvellä Luokka:Järvien täsmennyssivut
Adamaoua

Adamaoua tai Adamawa voi tarkoittaa: *Adamaoua, Kamerunin maakunta *Adamawa, Nigerian osavaltio *Adamaouan emiraatti, historiallinen valtio Afrikassa *Adamauan massiivi, ylänköalue Afrikassa *adamawa-kielet, kieliryhmä
Adamaoua (Kamerun)

Adamaoua on Kamerunin maakunta, joka sijaitsee maan keskiosassa. Maakunnan pinta-ala on 63 701 neliökilometriä. Sen asukasluku oli vuoden 2015 arvion mukaan noin 1 201 000. Adamaouan hallinnollinen keskus on Ngaoundéré. Adamaoua jakautuu viiteen departementtiin: Djérem, Faro et Déo, Mayo Banyo, Mbéré ja Vina. ==Lähteet== == Aiheesta muualla == Luokka:Kamerunin maakunnat
Joonas Rinta-Kanto

Joonas Rinta-Kanto (s. 25. huhtikuuta 1982 Espoo) on suomalainen sarjakuvapiirtäjä ja kuvittaja. Hänet tunnetaan parhaiten Fok_It-sarjakuvasta, joka ilmestyy Helsingin Sanomien sarjakuvasivulla kuusi kertaa viikossa. Hän on tehnyt Fok_It-sarjakuvaa vuodesta 2009 lähtien. Fok_Itin julkaisu alkoi Helsingin Sanomien Nyt-liitteessä vuonna 2011. Nyt-liitteen ilmestymisen loputtua vuonna 2023 sarjakuvastrippi siirtyi Helsingin Sanomien sarjakuvasivulle. Rinta-Kanto oli Helsingin sarjakuvafestivaalien festivaalitaiteilija vuonna 2014. Rinta-Kanto on valmistunut Riihimäen ammattioppilaitoksesta media-assistentiksi vuonna 2008. ==Teokset== *Fok_It, Kreegah Bundolo, 2010 *Fok_It 2, Kreegah Bundolo, 2011 *Fok_It 3, Kustannusliike Hans Nissen, 2012 *Fok_It 4, Kustannusliike Hans Nissen, 2013 *Fok_It: Elämä, Like, 2014 *Fok_It 5, Kustannusliike Hans Nissen, 2016 *Fok_It: Elämä jatkuu, Like, 2016 == Lähteet == ==Aiheesta muualla== *Joonas Rinta-Kannon kotisivut *Fok_It Nyt.fi-sivustolla *Fok_It-blogi Luokka:Vuonna 1982 syntyneet Luokka:Elävät henkilöt Luokka:Suomalaiset sarjakuvantekijät Luokka:Suomalaiset kuvittajat
Friedrich Pfotenhauer

Friedrich Pfotenhauer (22. huhtikuuta 1859 Altencelle, Hannoverin kuningaskunta – 9. lokakuuta 1939 Chicago, Illinois) oli luterilainen pastori, joka toimi vuosina 1911–1935 luterilaisen Missouri-synodin johtajana eli presidenttinä. == Elämä == Friedrich Pfotenhauer syntyi 22. huhtikuuta 1859 Altencellessä silloisen Hannoverin kuningaskunnan alueella. Hän lähti siirtolaiseksi Yhdysvaltoihin vuonna 1875. Hän opiskeli sekä Fort Waynen Concordia Collegessa että St. Louisin Concordia Seminaryssa ennen kuin hän sai pappisvihkimyksen Minnesotan Odessassa. Vihkimyksensä jälkeen Pfotenhauer toimi kiertelevänä lähetyssaarnaajana Yhdysvaltain luoteisosissa seitsemän vuoden ajan. 10. lokakuuta 1882 hän avioitui Helene Brauerin kanssa Illinoisin Cretessä. Vuonna 1887 hänet kutsuttiin pastoriksi Minnesotan Lewistoniin. Vuonna 1894 hänet kutsuttiin pastoriksi Minnesotan Hamburgiin, missä hän työskenteli vuoteen 1911 asti. Vuonna 1891 Pfotenhauer valittiin Missouri- synodin Minnesotan piirin presidentiksi, missä tehtävässä hän toimi vuoteen 1908. 1908 hänet valittiin Missouri-synodin 1. varapresidentiksi, ja 1911 hänestä tuli Missouri-synodin presidentti. Tätä tehtävää hän hoiti vuoteen 1935. Väistyttyään presidentin tehtävästä hän palasi seurakuntatyöhön Pyhän ristin luterilaisen seurakunnan avustavana pastorina Chicagossa, missä hän kuoli 9. lokakuuta 1939. == Lähteet == Luokka:Yhdysvaltalaiset teologit Luokka:Vuonna 1859 syntyneet Luokka:Vuonna 1939 kuolleet
Heck-reaktio

Heck-reaktio tai Mizoroki–Heck-reaktio on kemiallinen reaktio, jossa alkyylihalidi reagoi alkeenin kanssa muodostaen uuden alkyloidun alkeenin. Reaktiota katalysoivat palladiumyhdisteet ja se kuuluu niin kutsuttuihin kytkentäreaktioihin. Heck-reaktion raportoi Richard F. Heck vuonna 1972 ja se on nimetty hänen mukaansa. Heck-reaktio on hyvin yleisesti käytetty reaktio orgaanisten yhdisteiden, esimerkiksi lääkeaineiden, valmistuksessa. ==Historiaa== Japanilainen kemisti Tsutomu Mizoroki raportoi vuonna 1971 palladiumkloridin katalysoiman kytkentäreaktion jodibentseenin ja styreenin välillä. Tuotteena reaktiossa muodostui stilbeeniä. Vuotta myöhemmin Heck julkaisi omien tutkimustensa tulokset. Heck käytti reaktioissaan katalyyttinä palladiumasetaattia. ==Reagenssit ja mekanismi== Heck-reaktiossa käytetään elektrofiileinä alkyylihalideja tai -triflaateja. Parhaiten reagoivat aryyli- halogenidit ja vinyyliset tai bentsyyliset halogenidit. Alkyylijodidit ovat muita organohalogeeneja reaktiivisempia. Heck-reaktio tapahtuu niin elektronirikkaille kuin -köyhillekin alkeeneille, mutta elektroniköyhät alkeenit ovat reaktiivisimpia. Katalyyttinä käytetään yleisesti palladiumkomplekseja kuten tetrakis(trifenyylifosfiini)palladium(0):a tai tris(dibentsylideeniasetoni)dipalladium(0):a. Myös palladiumin nanohiukkaisa voidaan käyttää. Käytettäessä kiraalisia fosfiinikomplekseja voidaan Heck- reaktio voidaan suorittaa asymmetrisesti käytettäessä kiraalisia fosfiiniligandeja. Heck-reaktiossa tulee käyttää myös emästä esimerkiksi trietyyliamiinia.Arno Behr: Catalysis, Homogeneous, Ullmann's Encyclopedia of Industrial Chemistry, John Wiley & Sons, New York, 2010. Viitattu 12.3.2018 Heck-reaktion reaktiomekanismin ensimmäisessä vaiheessa alkyylihalidi reagoi palladiumkompleksin kanssa hapettavalla additiolla, jolloin muodostuu alkyylipalladiumyhdiste ja palladium hapettuu hapetusluvulta 0 hapetusluvulla +II. Seuraavassa vaiheessa alkeeni koordinoituu palladiumiin. Koordinoitumista seuraa insertioreaktio, jossa alkeeni sitoutuu edellisessä vaiheessa muodostuneen organopalladiumyhdisteen alkyyliryhmän ja palladiumin väliin. Tämän jälkeen tapahtuu niin kutsuttu β-hydridin eliminaatio ja tuotteena muodostuva alkeeni irtoaa palladiumkompleksista. Viimeisessä vaiheessa emäs reagoi palladiumkompleksin kanssa pelkistävällä eliminaatiolla ja katalyyttinen sykli alkaa alusta. Alla on esitetty Heck-reaktion katalyyttinen sykli. : ==Lähteet== == Aiheesta muualla == Luokka:Orgaaniset reaktiot
Dmytro Jaroš

Dmytro Anatolijovytš Jaroš (; s. 30. syyskuuta 1971) on ukrainalainen poliitikko ja entinen kansallismielisen Oikea sektorin puheenjohtaja. Jaroš syntyi Dnipropetrovskin alueella Dniproderžynskissä eli nykyisessä Kamjanskessa. Vuosina 1989–1991 hän palveli Neuvostoliiton asevoimissa Valko- Venäjällä sekä Irkutskissa. 1980-luvun lopusta alkaen hän oli mukana Ukrainan kansanliikkeessä sekä muissa kansallismielisissä liikkeisä. Vuonna 1994 hän oli mukana perustamassa Tryzub-järjestöä, Ukrainalaisten nationalistien kongressin puolisotilaallista siipeä, jonka johtoon hän nousi 2000-luvun puolella. Vuonna 2001 hän valmistui Ivan Frankon Drohobytšin pedagogisen yliopiston filologiselta laitokselta. Vuosina 2013–2014 Jaroš toimi UDAR- puolueen kansanedustajan Valentyn Nalyvaitšenkon avustajana. Jaroš oli ehdolla vuoden 2014 presidentinvaalissa Oikea sektori -puolueen ehdokkaana; hän sai 0,7 prosenttia äänistä. Saman vuoden parlamenttivaaleissa hänet valittiin Ukrainan parlamenttiin Verh’ovna Radaan Dnipropetrovskin alueen 39. vaalipiiristä Oikean sektorin ehdokkaana. Hän ei parlamentissa liittynyt mihinkään parlamenttiryhmään. Hän toimi parlamentin turvallisuus- ja puolustusvaliokunnan varapuheenjohtajana. Jaroš osallistui Itä-Ukrainan sodan taisteluihin osana Oikean sektorin puolisotilaallisia joukkoja, Ukrainan vapaaehtoisjoukkoja (); hän haavoittui vunna 2015. Saman vuoden joulukuussa hän ilmoitti vetäytyvänsä Oikeasta sektorista.Vuoden 2019 parlamenttivaaleissa hän oli ehdolla Verh’ovna Radaan Svoboda-puolueen listan kolmantena ehdokaana, muttei tullut valituksi. ==Lähteet== Luokka:Ukrainalaiset poliitikot Luokka:Vuonna 1971 syntyneet Luokka:Elävät henkilöt
All These Things That I’ve Done

All These Things That I’ve Done on yhdysvaltalaisen rockyhtye The Killersin kappale, joka julkaistiin kolmantena singlenä yhtyeen debyyttialbumilta Hot Fuss 30. elokuuta 2004. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”All These Things That I’ve Done” ylsi Britannian singlelistalla parhaimmillaan sijalle 18. == Kappaleet == === 7 tuuman vinyylijulkaisu === === CD-julkaisu === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2004 kappaleet
Smile Like You Mean It

Smile Like You Mean It on yhdysvaltalaisen rockyhtye The Killersin kappale, joka julkaistiin neljäntenä singlenä yhtyeen debyyttialbumilta Hot Fuss 2. toukokuuta 2005. Kappale on yhtyeen jäsenten Brandon Flowersin ja Mark Stoermerin kirjoittama ja sille kuvattiin edellisten singlejen tapaan musiikkivideo. ”Smile Like You Mean It” ylsi Britannian singlelistalla parhaimmillaan sijalle 11. == Kappaleet == === CD-julkaisu === === 12 tuuman vinyyli === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2004 kappaleet
Heta (täsmennyssivu)

Heta voi tarkoittaa seuraavia: * Heta, suomalainen naisen etunimi * Heeta tai Heta, kreikkalaisen kirjaimiston entinen nimitys kirjaimelle eeta * Heta, pohjoissiperialainen joki Krasnojarskin aluepiirin alueella * Heta – Henkilökohtaisten Avustajien Työnantajien Liitto, vuonna 2005 perustettu liitto vammaisille henkilöille, jotka toimivat avustajiensa työnantajina * Heta, sukunimenä: ** Damon Heta (s. 1987), australialainen dartsinpelaaja.
Bones (The Killersin kappale)

Bones on yhdysvaltalaisen rockyhtye The Killersin kappale, joka julkaistiin toisena singlenä yhtyeen toiselta studioalbumilta Sam’s Town 27. marraskuuta 2006. Kappale on yhtyeen jäsenten Brandon Flowersin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”Bones” ylsi Britannian singlelistalla parhaimmillaan sijalle 15. == Kappaleet == === CD ja 7 tuuman vinyyli === === DVD-julkaisu === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2006 kappaleet
Copperbelt (Sambia)

Copperbeltin maakunta on yksi Sambian kymmenestä maakunnasta. Copperbeltin maakunnan pinta-ala on 31 328 neliökilometriä ja sen asukasluku on 1 972 317 (2010). Maakunta on saanut nimensä sen rikkaista, Sambian ja Kongon demokraattisen tasavallan alueelle leviävistä kupariesiintymistä; Copperbeltin maakunta on Sambian teollinen keskus. Maakunnan merkittävimmät kaupungit ovat Ndola, Kitwe ja Chingola. Copperbeltin maakunnassa on lukuisia kaivoksia. Lumwanassa sijaitsee Afrikan suurin kuparikaivos. Maakunta jakautuu kymmeneen piirikuntaan: Chililabombwe, Chingola, Kalulushi, Kitwe, Luanshya, Lufwanyama, Masaiti, Mpongwe, Mufulira ja Ndola. == Lähteet == Luokka:Sambian maakunnat
Read My Mind

Read My Mind on yhdysvaltalaisen rockyhtye The Killersin kappale, joka julkaistiin kolmantena singlenä yhtyeen toiselta studioalbumilta Sam’s Town 13. helmikuuta 2007. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”Read My Mind” ylsi Britannian singlelistalla parhaimmillaan sijalle 15. == Kappaleet == === CD-julkaisu === === Vinyylijulkaisu === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2007 kappaleet
For Reasons Unknown

For Reasons Unknown on yhdysvaltalaisen rockyhtye The Killersin kappale, joka julkaistiin neljäntenä singlenä yhtyeen toiselta studioalbumilta Sam’s Town 25. kesäkuuta 2007. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”For Reasons Unknown” ylsi Britannian singlelistalla parhaimmillaan sijalle 53. == Kappaleet == === CD- julkaisu === === Vinyylijulkaisu === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2006 kappaleet
Spaceman (The Killersin kappale)

Spaceman on yhdysvaltalaisen rockyhtye The Killersin kappale, joka julkaistiin toisena singlenä yhtyeen kolmannelta studioalbumilta Day & Age 4. marraskuuta 2008. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”Spaceman” ylsi Britannian singlelistalla parhaimmillaan sijalle 40. == Kappaleet == === 7 tuuman vinyyli === === 12 tuuman vinyyli === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2008 kappaleet
Spaceman

Spaceman voi tarkoittaa muun muassa seuraavia: * ”Spaceman”, The Killersin kappale vuodelta 2008 * ”Spaceman”, Asteen kappale vuodelta 2013
Diplomatarium Fennicum

Diplomatarium Fennicum on Suomen keskiaikaa koskevien asiakirjojen verkkopalvelu. Kansallisarkiston kehittämä järjestelmä perustuu Reinhold Hausenin teokseen Finlands medeltidsurkunder I–VIII (1910–1935), mutta tietoja on täydennetty uudemmilla tutkimuksilla ja linkeillä digitoituihin alkuperäisiin asiakirjoihin. == Katso myös == * Turun tuomiokirkon Mustakirja == Lähteet == * Turun Sanomat 28.11.2017, Liki 7 000 keskiaikaista asiakirjaa vapaaseen käyttöön – mukana Turun tuomiokirkon Musta kirja == Aiheesta muualla == * Diplomatarium Fennicum Luokka:Suomen keskiaika Luokka:Kansallisarkisto Luokka:Keskiajan tutkimus Luokka:Historialliset asiakirjat Luokka:Suomen historian verkkosivustot
Puhuri

Puhuri on Kauko Räsäsen pronssiveistos, jonka jalustassa on pronssin lisäksi myös betonia. Teos valmistui jo 1954, mutta paljastettiin vasta 1987 Turun Varissuolla Marjavuoren puistossa. Taideteoksessa alaston nainen näyttää juoksevan eteenpäin nurmikkoa pitkin. Veistoksen kiillotetun pronssinen pinta ja kasvot huokuvat ylimaallista ja kertovat aineellista ilmaisua vierastavasta olemuksesta. Puhuri on suomalaisessa mytologiassa kova pohjoisesta tuleva hyytävä tuuli, kylmän ja talven henki, personifioituna sitä pidetään myös Pakkasen isänä. == Lähteet == Luokka:Turun patsaat ja veistokset Luokka:Varissuo
The World We Live In

The World We Live In on yhdysvaltalaisen rockyhtye The Killersin kappale, joka julkaistiin kolmantena singlenä yhtyeen kolmannelta studioalbumilta Day & Age 18. toukokuuta 2009. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”The World We Live In” ylsi Britannian singlelistalla parhaimmillaan sijalle 82. == Kappaleet == === 7 tuuman vinyyli ja digitaalinen lataus === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2008 kappaleet
A Dustland Fairytale

A Dustland Fairytale on yhdysvaltalaisen rockyhtye The Killersin kappale, joka julkaistiin neljäntenä singlenä yhtyeen kolmannelta studioalbumilta Day & Age 9. toukokuuta 2009. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”A Dustland Fairytale” ylsi Britannian singlelistalla parhaimmillaan sijalle 137. == Kappaleet == === 7 tuuman vinyyli === === Digitaalinen lataus === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2008 kappaleet
Runaways (The Killersin kappale)

Runaways on yhdysvaltalaisen rockyhtye The Killersin kappale, joka julkaistiin ensimmäisenä singlenä yhtyeen neljänneltä studioalbumilta Battle Born 17. heinäkuuta 2012. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. ”Runaways” ylsi Britannian singlelistalla parhaimmillaan sijalle 18. == Kappaleet == === CD-julkaisu, digitaalinen lataus === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2012 kappaleet
Sini Pyy

Sini Pyy (s. 5. kesäkuuta 1992 Rovaniemi) on suomalainen vammaisluokissa kilpaileva kelkkahiihtäjä. Hän kilpailee maastohiihdossa ja kaudesta 2016–2017 lähtien ampumahiihdossa. Pyy aloitti kelkkahiihdon vuonna 2012, kaksi vuotta vammautumisensa jälkeen. Vuonna 2010 hän joutui auto-onnettomuuteen, jonka seurauksena lääkäri vahvisti diagnoosiksi täydellisen selkäydinvamman. Pyy debytoi maailmancupin kisassa Vuokatissa kaudella 2012–2013. Vuonna 2014 Pyy pääsi villillä kortilla mukaan Sotšin paralympialaisiin , joissa hän kilpaili 1 km:n sprintissä sekä 5 km:n matkalla sijoittuen kummassakin lajissa sijalle 22. Pyy valittiin Suomen Paralympiajoukkueeseen vuoden 2018 Pyeongchangin talviparalympialaisiin. Pyeongchangissa Pyyn lajeina ovat maastohiihdon 1,1 km:n sprintti ja 5 km:n hiihto sekä 6,0 ja 12,5 km:n ampumahiihtomatkat. Pyyn kisojen ensimmäinen matka oli 6,0 kilometrin ampumahiihto, jossa matka katkesi heti kisan alussa. Pyy kaatui hiihtokelkan irrotessa väärin sijoitetuista siteistä ja hän joutui sen takia jättämään kilpailun kesken. Pyy on osallistunut myös parapyöräilyn MM-kisoihin kesällä 2018 Italian Maniagossa. == Lähteet == ==Aiheesta muualla== * Sini Pyyn verkkosivut Luokka:Suomalaiset maastohiihtäjät Luokka:Suomalaiset ampumahiihtäjät Luokka:Suomalaiset vammaisurheilijat Luokka:Vuonna 1992 syntyneet Luokka:Elävät henkilöt
Miss Atomic Bomb

Miss Atomic Bomb on yhdysvaltalaisen rockyhtye The Killersin kappale, joka julkaistiin toisena singlenä yhtyeen neljänneltä studioalbumilta Battle Born 23. lokakuuta 2012. Kappale on yhtyeen jäsenten Brandon Flowersin ja Ronnie Vannuccin kirjoittama ja sille kuvattiin edellisten singlejen tapaan musiikkivideo. == Kappaleet == === Digitaalinen lataus === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2012 kappaleet
Adrienne (Ruotsin prinsessa)

Prinsessa Adrienne, Blekingen herttuatar (Adrienne Josephine Alice Bernadotte; s. 9. maaliskuuta 2018) on Ruotsin prinsessa Madeleinen ja Christopher O’Neillin kolmas lapsi. Hän on kruununperimysjärjestyksessä kymmenentenä. Kuningas Kaarle XVI Kustaa päätti syksyllä 2019, että prinsessa Adriennella ja hänen sisaruksillaan prinsessa Leonorella ja prinssi Nicolaksella ei ole enää kuninkaalliseen perheeseen kuuluvia oikeuksia, eivätkä he tulevaisuudessa osallistu hovin edustustehtäviin. Heille jo aiemmin myönnetyt herttuattarien ja herttuan tittelit kuitenkin säilyvät. == Elämä == === Syntymä === Prinsessa Adrienne syntyi 9. maaliskuuta 2018 kello 00.41 Danderydin sairaalassa. Hän painoi 3465 grammaa ja oli 50 cm pitkä. Kello 12 samana päivänä Ruotsin puolustusvoimat ampui Tukholman Skeppsholmenista, Bodenista, Karlskronasta, Göteborgista ja Harnösandista 21 kunnialaukausta. kuningas Kaarle XVI Kustaa ilmoitti prinsessan nimen 12. maaliskuuta herttuakunnan linnassa pidetyssä konseljissa. Adrienne on ensimmäinen kuninkaallinen, jonka herttuakunta Blekinge on ollut. Myöhemmin samana päivänä Tukholman linnankirkossa pidettiin prinsessan kunniaksi Te Deum -kiitosjumalanpalvelus, johon osallistuivat lähinten perheenjäsenten lisäksi Ruotsin eduskunnan edustajat. === Nimi === Nimellä Adrienne ei ole tiettävästi historiallista merkistystä prinsessa Madeleinen tai Chistopher O'Neillin suvuissa. Prinsessan toinen nimi Josephine annettiin hänen isänisänäitinsä Josephine Cesarion mukaan ja se on myös yksi prinsessa Madeleinen etunimistä. Nimi Alice annettiin hänen äidinäidinäitinsä Alice Sommerlathin mukaan. === Kaste === Arkkipiispa Antje Jackelén kastoi prinsessan 8. kesäkuuta 2018 Drottningholmin linnankirkossa, jossa hänen isosisaruksensakin oli kastettu. Kastetilaisuudessa avustivat ylihovisaarnaaja Johan Dalman ja kuninkaallisen hoviseurakunnan pastori Michael Bjerkhagen. Prinsessa Adriennen kummeja ovat hänen serkkunsa Anouska d'Abo ja hänen vanhempiensa ystävät Coralie Charriol Paul, Nader Panahpour, Gustav Thott, Charlotte Kreuger Cederlund ja Natalie Werner. Kastetilaisuuden jälkeen Skeppsholmenissa ja Drottningholmin linnan ulkopuolella olevasta laivasta HMS Kullenista ammuttiin 21 kunnialaukausta. == Lähteet == Luokka:Ruotsin prinsessat Luokka:Vuonna 2018 syntyneet Luokka:Elävät henkilöt
Here with Me (The Killersin kappale)

Here with Me on yhdysvaltalaisen rockyhtye The Killersin kappale, joka julkaistiin kolmantena singlenä yhtyeen neljänneltä studioalbumilta Battle Born 16. joulukuuta 2012. Kappale on Brandon Flowersin ja Fran Healyn kirjoittama ja sille kuvattiin edellisten singlejen tapaan musiikkivideo. ”Here with Me” ei yltänyt Britannian singlelistalle. == Kappaleet == === Digitaalinen lataus === == Kokoonpano == * Brandon Flowers – laulu * Dave Keuning – kitara * Mark Stoermer – basso * Ronnie Vannucci – rummut, lyömäsoittimet == Lähteet == Luokka:The Killersin kappaleet Luokka:Vuoden 2012 kappaleet
Here with Me

Here with Me voi tarkoittaa muun muassa seuraavia: * ”Here with Me”, Didon kappale vuodelta 1999 * ”Here with Me”, The Killersin kappale vuodelta 2012
Equinox

Equinox (joskus tyyliteltynä myös EQUINOX) on bulgarialainen yhtye, joka edusti Bulgariaa vuoden 2018 Eurovision laulukilpailussa kappaleella ”Bones”. Viisihenkinen bändi koostuu bulgarialaisista laulajista Zhana Bergendorffista, Georgi Simeonovista, ja Vladimir Mihailovista, sekä yhdysvaltalaisista laulajista Johnny Manuelista ja Trey Campbellista. Equinox esiintyi ensimmäisessä semifinaalissa ja pääsi sijoituksellaan finaaliin. Bulgarian sijoitus finaalissa oli lopulta 14. == Lähteet == Luokka:Bulgarialaiset yhtyeet Luokka:Bulgarian euroviisuedustajat Luokka:Vuoden 2018 euroviisuedustajat
Tekijäavaruus

Tekijäavaruus voi matematiikan eri aloilla tarkoittaa seuraavia: * tekijäavaruus, lineaarialgebrassa: laajemman vektoriavaruuden ja sen jonkin aliavaruuden avulla määritelty suppeampi vektoriavaruus * tekijäavaruus, topologiassa: laajemmasta topologisesta avaruudesta ekvivalenssirelaation avulla määritelty suppeampi topologinen avaruus
Naisten yleisluistelun maailmanmestaruuskilpailut 1955

Naisten yleisluistelun maailmanmestaruuskilpailut 1955 kilpailtiin 12.–13. helmikuuta 1955 Kuopiossa, Suomessa. Kilpailupaikkana oli Väinölänniemen jäärata. Kilpailuun osallistui 17 luistelijaa viidestä maasta. Mestaruuden voitti Neuvostoliiton Rimma Žukova, joka oli nopein kahdella pisimmällä matkalla. == Tulokset == # Nimi Maa Pisteet 500 m 3000 m 1500 m 5000 m 1\. Rimma Žukova 212,857 49,5 5.33,1 1.42,4 9.26,4 2\. Tamara Rylova 215,007 48,9 5.40,9 1.42,6 9.39,9 3\. Sofija Kondakova 215,563 49,1 5.44,0 1.40,9 9.46,8 4\. Eevi Huttunen 216,177 50,5 5.37,3 1.44,8 9.30,6 5\. Vera Postnikova 217,170 50,7 5.42,0 1.42,1 9.44,2 6\. Remma Menšova 217,730 49,6 5.45,0 1.43,5 9.48,8 7\. Lidija Selihova 218,253 50,7 5.41,6 1.43,3 9.49,7 8\. Iiris Sihvonen 221,897 50,5 5.47,5 1.46,0 10.04,8 9\. Sonja Ackermann-Olsen 224,830 52,0 5.55,2 1.46,7 10.02,8 10\. Astri Mæhre Johannessen 228,613 52,6 1.48,3 10.12,3 == Lähteet == * * * Helsingin Sanomat 13.2.1955 (s. 21) ja 14.2.1955 (s. 8) Luokka:Vuoden 1955 urheilu Luokka:Pikaluistelun maailmanmestaruuskilpailut Luokka:Kuopion urheilutapahtumat
Asia (1789)

Asia (San Jerónimo) oli Espanjan laivaston vuonna 1789 vesille laskettu kaksikantinen 68-tykkinen linjalaiva. == Valmistus == José Romero y Fernández de Landan suunnitelmiin perustuva alus tilattiin Real Astillerolta Havannasta, missä köli laskettiin 1788. Alus laskettiin vesille 9. joulukuuta 1789 ja otettiin palvelukseen 26. tammikuuta 1790 päällikkönään Félix de Goicoecha. Aluksen aseistus täydennettiin, minkä jälkeen se otettiin aktiivipalvelukseen 13. helmikuuta Havannassa.Saint 1986 s. 283Winfield et al 2023 s. 198-199 == Palvelus == Aluksen miehistö nousi 11. maaliskuuta 1825 kapinaan Mariaaneilla, minkä seurauksena upseerit poistettiin aluksesta. Miehistö purjehti aluksen Meksikoon luovuttaen sen meksikolaisille. === Congreso Mexicano === Alus saapui 17. kesäkuuta 1825 Acapulcoon. Se luovutettiin Meksikolle, joka liitti sen laivastoonsa nimellä Congreso Mexicano. Korjausten jälkeen alus lähti Veracruziin kiertäen Hyväntoivonniemen. Se oli Veracruzissa mastottomana majoitusaluksena, kunnes upposi 1830 tai 1832 satama-altaaseen. == Lähteet == * * === Viitteet === Luokka:Espanjan laivaston linjalaivat
Bones (Equinoxin kappale)

Bones on bulgarialaisen yhtyeen Equinoxin esittämä kappale, jolla se edusti Bulgariaa vuoden 2018 Eurovision laulukilpailussa. Kappale kilpaili Euroviisujen finaalissa Lissabonissa, jossa se sai 166 pistettä ja saavutti sijan 14. == Lähteet == Luokka:Bulgarian euroviisuedustuskappaleet Luokka:Vuoden 2018 euroviisuedustuskappaleet
Ieva Zasimauskaitė

Ieva Zasimauskaitė (s. 2. heinäkuuta 1993 Kaunas, Liettua) on liettualainen laulaja. Hän edusti Liettuaa kappaleella "When We’re Old" vuoden 2018 Eurovision laulukilpailussa, Lissabonissa. Hän on aiemmin yrittänyt edustaa maataan vuosina 2013, 2014, 2016 ja 2017. == Lähteet == Luokka:Liettualaiset laulajat Luokka:Liettuan euroviisuedustajat Luokka:Vuoden 2018 euroviisuedustajat Luokka:Vuonna 1993 syntyneet Luokka:Elävät henkilöt
When We’re Old

When We’re Old on liettualaisen laulajan Ieva Zasimauskaitėn esittämä kappale, jolla hän edusti Liettuaa vuoden 2018 Eurovision laulukilpailussa. Kappale kilpaili Euroviisujen finaalissa, jossa se sai 181 pistettä ja saavutti sijan 12. == Lähteet == Luokka:Liettuan euroviisuedustuskappaleet Luokka:Vuoden 2018 euroviisuedustuskappaleet
Zanfigué

Zanfigué on maalaiskunta Sikasson alueen Koutialan piirissä Malissa. Sen keskuskylä Bobola-Zangasso sijaitsee 70 kilometriä Koutialasta koilliseen. Kunnassa on 15 200 ja keskuskylässä 3 100 asukasta (vuonna 2009). Zanfiguén kunta rajoittuu etelässä Koutialan piirin Zébalan, lännessä Gouadji Kaon ja Kounianan, idässä Yorosson piirin Kiffosso I:n ja pohjoisessa Ségoun alueen Sanin piirin Moribalan ja Kassorolan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia. Kuntaan kuuluu 12 kylää. Asukkaat ovat etupäässä miniankoja. Lisäksi on bambaroita, fulbeja ja dogoneja. Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, hevoset, siat ja siipikarja. ==Lähteet== Luokka:Koutialan piiri Luokka:Malin kunnat
Zangasso

Zangasso on maalaiskunta ja sen keskuskylä Sikasson alueen Koutialan piirissä Malissa. Se sijaitsee 35 kilometriä Koutialasta lounaaseen. Kunnassa on 19 500 ja keskuskylässä 3 300 asukasta (vuonna 2009). Zangasson kunta rajoittuu lännessä Koutialan piirin Faguin, pohjoisessa N’Goutjinan, idässä Kapalan ja Sinkolon sekä etelässä Sikasson piirin Kouoron kuntiin. Alue on tasankoa, jonka keskelle muodostuu tulva-altaita. Etelärajalla virtaa Banin sivujoki Banifing. Ilmasto on sudanilaistyyppinen. Kasvillisuus on pensas- ja heinäsavannia. Kuntaan kuuluu kymmenen kylää. Asukkaat ovat etupäässä miniankoja. Lisäksi on fulbeja, bambaroita, boboja ja dogoneja. Zangasson kautta kulkee Koutialan ja Sikasson välinen maantie RN11. Seudun pääelinkeino on maatalous. Tärkeimmät viljelykasvit ovat puuvilla, maissi, durra ja hirssi. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä. ==Lähteet== Luokka:Koutialan piiri Luokka:Malin kunnat
Start/Stop-järjestelmä

Start-stop-järjestelmä on toiminto, joka sammuttaa polttomoottorin ajoneuvon pysähdyttyä esimerkiksi liikennevaloihin. Moottorin sammuttamisen tarkoituksena on vähentää ajoneuvon polttoaineenkulutusta sekä pakokaasupäästöjen määrää. Tekniikkaa on kehitetty 1970-luvulta lähtien. Vuonna 2013 järjestelmien valmistaja Bosch arvioi, että start-stop- järjestelmät saavuttavat 50 prosentin markkinapenetraation uusissa autoissa Euroopassa kyseisenä vuonna.https://www.marklines.com/en/report/rep1139_201301 Ajovalot ja ilmastointilaite pysyvät päällä, kun ajoneuvo on stop- tilassa.https://eu.detroitnews.com/story/business/autos/2016/11/03/stop-start- systems-rolling-cars/93271604/ Kaupunkiajossa start/stop-järjestelmällä saavutettava polttoaineenkulutuksen ja hiilidioksidipäästöjen alenema voi olla 10-15 prosenttia. Lukuun vaikuttaa pysähtymisten määrä ja valoihin pysähtymisten kesto.https://auto.howstuffworks.com/fuel-efficiency/fuel- saving-devices/stop-start-technology-is-here-to-stay.htm Idaho National Laboratoryn testissä polttoaineenkulutuksen alenema oli 9,6 prosenttia ilmastointilaite päällä ja 15,3 prosenttia kun ilmastointilaite oli pois päältä.https://www.energy.gov/sites/prod/files/2014/02/f8/idle- stop_light_duty_passenger_vehicles.pdf Tavanomainen polttomoottoriauto käy elinkaarensa aikana noin 50 000 sammutus-käynnistyskertaa. Start-stop- järjestelmällä varustettu auto käy elinkaarensa aikana hyvinkin kymmenkertaisen eli 500 000 sammutus-käynnistyskertaa. Teknisesti eniten kuluva osa määrän kasvusta on kampiakselin yksinkertainen laakerointi.https://www.autocar.co.uk/car-news/new-cars/stop-start-long-term- impact-your-car-s-engine Järjestelmä haittaa muuten tyhjentyneen auton akun (käynnistysakku) latautumista ajomatkan aikana.https://www.is.fi/autot/art-2000005197799.html ==Lähteet== ==Aiheesta muualla== * * Luokka:Autotekniikka
Galicianvuohi

Galicianvuohi () on Galiciasta peräisin oleva kesyvuohen (Capra aegagrus hircus) rotu. Rotu on hyvin sopeutumiskykyinen, ja sillä on todettu olevan muita rotuja parempi vastustuskyky maksamadoille. Espanjan maatalous-, ravinto- ja ympäristöministeriö on luokitellut galicianvuohen erittäin uhanalaiseksi. Niitä oli vuoden 2017 lopussa 1 012 kappaletta (914 naarasta, 99 urosta), kaikki Galiciassa. Niitä elää pääasiassa vuoristoisilla alueilla Lugon ja Ourensen maakunnissa. == Ulkonäkö == Galicianvuohen turkki on mahonginvärinen tai punertava. Jos turkissa on valkoisia pilkkuja, eläimen ei katsota olevan puhdasrotuinen. Karva on usein lyhyttä ja kiiltävää, ja uroksilla pidempää kuin naarailla. Pää on pieni, silmät keskikokoiset tai pienet. Sarvet kaartuvat taaksepäin. Uroksilla ne ovat naaraita pidemmät ja paksummat. Urosten keskipaino on 70 kilogrammaa ja -pituus 75 senttimetriä, naaraiden 55 kg ja 65 cm. == Käyttö == Galicianvuohia käytetään pääasiassa lihantuotantoon. Niitä kasvatetaan perhetiloilla, joilla ne elävät usein yhdessä muiden lajien, kuten lampaiden, kanssa. Laumassa voi olla jopa 400 vuohta, mutta tyypillisin laumakoko on noin 100 yksilöä. == Lähteet == Luokka:Vuohirodut Luokka:Espanjalaiset eläinrodut Luokka:Galicia Luokka:Uhanalaiset nisäkkäät